**Jaunie uzņēmumi aicināti dalībai biznesa inkubatorā Madonā**

Madonas biznesa inkubators aicina komersantus pieteikties kārtējai uzņemšanai inkubatorā. Šajā ceturksnī pieteikumi no Madonas, Cesvaines, Ērgļu, Lubānas un Varakļānu novadiem tiek gaidīti līdz 26. jūnijam un tiks izskatīti komisijā 10. jūlijā. Šoreiz plānots uzņemt 3 jaunus dalībniekus.

Inkubācijā ar 50% finansiālu atbalstu ir iespēja: saņemt dizaina, mārketinga, IT, grāmatvedības u.c. pakalpojumus; saņemt atbalstu telpu nomai; saņemt ekspertu konsultācijas, prototipēšanas un testēšanas pakalpojumus; ieviest kvalitātes vadību un sertificēšanu u.c. pakalpojumus.

Biznesa inkubatora atbalstu var saņemt komersanti (piem., SIA, IK), kas nav vecāki par 3 gadiem. Iestāšanās un dalība inkubatorā ir bez maksas.

Madonā jau noritējušas divas uzņemšanas kārtas un inkubācijā darbojas 8 uzņēmumi, kas pieteikuši atbalstu telpu nomas, mārketinga materiālu un interneta reklāmas izmaksu segšanai.

Vairāk informācijas un pieteikuma anketu var atrast LIAA mājaslapā: <http://www.liaa.gov.lv/lv/fondi/2014-2020/biznesa-inkubatori/pieteikums>

Savukārt, pirmsinkubācijas atbalstam var pieteikties visu laiku un pieteikumi tiek pieņemti arī no fiziskām personām, kas vēl nav nodibinājušas savu uzņēmumu, bet ir gatavas attīstīt biznesa ideju.

Visi interesenti aicināti uz konsultācijām klātienē (Madonā, Blaumaņa ielā 3, 1.stāvā) vai telefoniski: Iveta Vabule, 29177941, iveta.vabule@liaa.gov.lv

Informāciju sagatavoja:

Liena Hačatrjana

Madonas biznesa inkubatora projektu vadītāja